Die R356 is 'n streeksroete in Suid-Afrika wat die R46 naby Ceres met Loxton in die Noord-Kaap verbind via Sutherland en Fraserburg. Die roete begin waar dit in van die R355 afdraai naby waar die R355 op sy beurt van die R46 afdraai. Dit roete gaan dan noordoos vir 110 kilometer en gaan die Noord-Kaap binne. Dit bereik dan 'n aansluiting met die R354, wat uit die suide kom. Die twee roetes word medebeskryf vir 50 km, deur die Verlatenkloofpas en daarna die Rooikloofpas, wat oor die Komsberg gaan om Sutherland te bereik. Die R354 verlaat Sutherland in 'n noordwestelike rigting en die R356 gaan noordoos tot by Fraserburg. Die roete kruis die R353 hier met 'n verspringende kruising. Dit hou aan in 'n noordoostelike rigting, na 22 km tak die R308 af, en die roete gaan tot naby Loxton waar dit by die R381 aansluit. Die R356 staan ook bekend as die Vergete Grootpad, en is 'n toerismeroete tussen die Karoopoort en die Verlatekloofpas in die suidelike deel van die Tankwa-Karoo.